[{"text_idx": "#000003", "text": "Vajaliku hariduse vo\u0303i loata ta\u0308itesu\u0308stide pakkujaid leidub ohtralt"}, {"text_idx": "#000004", "text": "\"Pealtna\u0308gija\" kajastas kolmapa\u0308eval ilusu\u0308stide tegijaid, kel puudub selleks ette na\u0308htud haridus vo\u0303i terviseameti luba. Saates kirjeldati paari ekstreemsemat juhtumit, aga lisaks neile leidub Eestis veel mitmeid sarnaseid teenusepakkujaid."}, {"text_idx": "#000005", "text": "Terviseameti kodulehe andmetel ka\u0308sitletakse igasugust ainete manustamist la\u0308bi naha vo\u0303imaliku ohuna inimese tervisele."}, {"text_idx": "#000006", "text": "\"Su\u0308stitavate ainete mo\u0303ju so\u0303ltub inimese u\u0308ldisest tervislikust seisundist. Terviseseisundi objektiivne hindamine ja ta\u0308itesu\u0308stide teostamine eeldab meditsiinilist haridust,\" ro\u0303hutab amet."}, {"text_idx": "#000007", "text": "Ilu- ja ta\u0308itesu\u0308stide tegija peab olema registreeritud tervishoiuto\u0308o\u0308tajate riiklikus registris ning teenust pakkuval ettevo\u0303ttel peab olema terviseameti va\u0308ljastatud tervishoiuteenuste osutamise tegevusluba anda eriarstiabi. O\u0303de vo\u0303ib protseduure teha ainult tegevusloaga arsti otsuse alusel."}, {"text_idx": "#000008", "text": "\"Pealtna\u0308gija\" tuvastas kokku paarku\u0308mmend ilusu\u0308stijat vo\u0303i firmat, keda terviseametis tervishoiuteenuse osutajana kirjas ei ole."}, {"text_idx": "#000009", "text": "U\u0308ks sellistest ettevo\u0303tetest on A-Medicum International Cosmetic Center. Seal to\u0308o\u0308tav Anz\u030cela Chesnikova on enda va\u0308itel o\u0303de. \"Pealtna\u0308gija\" tegi salongi kontrollko\u0303ne, kus ku\u0308sis, kes neil ta\u0308itesu\u0308ste teeb. Vastuseks saadi, et Chesnikova ning seejuures nimetati teda arstiks."}, {"text_idx": "#000010", "text": "\"Riskide kujunemisel on olulisim just iluteenuse osutaja haridus ja va\u0308ljao\u0303pe.\""}, {"text_idx": "#000013", "text": "Liina Tiigi, keda vo\u0303ib pidada u\u0308sna tuntud tegijaks ning keda ka mitmetes foorumites soovitatakse, on registris pediaatrina ja pakub ilusu\u0308ste endale kuuluva OU\u0308 Esthetics alt. Ettevo\u0303ttel puudub aga terviseameti tegevusluba."}, {"text_idx": "#000014", "text": "No\u0303mme O\u0303nne ilusalong reklaamib kodulehel samuti na\u0308o ja huulte ta\u0308itesu\u0308ste, ehkki terviseameti registrist salongi pidavat OU\u0308-d P&J Partners ei leia."}, {"text_idx": "#000015", "text": "\"Protseduure teostab meditsiinito\u0308o\u0308taja,\" o\u0308eldakse kodulehel ning selles mo\u0303ttes vastab see to\u0303ele, et salongis to\u0308o\u0308tav Marge Soova\u0308li on tervishoiuto\u0308o\u0308tajate registri andmetel hariduselt a\u0308mmaemand."}, {"text_idx": "#000016", "text": "Merkos Ilusalong Viljandis teatab oma kodulehel, et ta\u0308itesu\u0308ste teeb meditsiiniharidusega kosmeetik. Salongi helistades selgus, et su\u0308stide tegijaks on salongi omanik Merike Alonen."}, {"text_idx": "#000017", "text": "\"Meil teeb siin Merike. Ta omab meditsiinilist haridust. Ma ei oska o\u0308elda, kui kaua ta neid teinud on, aga tal ikka seda kogemust on - mitte paar aastat, kindlasti u\u0308le viie,\" vastati salongi u\u0308ldtelefonilt ning ta\u0308psustavale ku\u0308simusele, kas tegu on salongi omanikuga, saadi jaatav vastus."}, {"text_idx": "#000018", "text": "Merike Aloneni ei ole tervishoiuto\u0308o\u0308tajate registris, nii nagu puudub tegevuslubade registrist ka tema firma."}, {"text_idx": "#000019", "text": "Terviseamet paneb inimestele, kes soovivad lasta endale ta\u0308itesu\u0308ste teha, su\u0308damele, et nendega vo\u0303ivad kaasneda mitmed terviseriskid ja tu\u0308sistused ning riskide kujunemisel on olulisim just iluteenuse osutaja haridus ja va\u0308ljao\u0303pe."}, {"text_idx": "#000020", "text": "Ministeerium soovitab ilusu\u0308stide pa\u0308rast muretsevatel arstidel kutsestandard koostada"}, {"text_idx": "#000021", "text": "\"Pealtna\u0308gija\": ta\u0308toveeringute eemaldamise a\u0308ris valitseb korralagedus"}, {"text_idx": "#000022", "text": "Terviseamet on viimastel aastatel uurinud 12 kahtlast ilusu\u0308stide pakkujat"}, {"text_idx": "#000023", "text": "\"Pealtna\u0308gija\": Eestis teevad ilusu\u0308ste teiste seas veterinaari abi ja libaarst"}, {"text_idx": "#000027", "text": "To\u0308o\u0308tukassa reformiga vo\u0303ib va\u0308heneda to\u0308o\u0308tutoetuse maksmise aeg"}, {"text_idx": "#000037", "text": "Rahandusminister saatis kiirkoosko\u0303lastusele ko\u0303rgemate riigiteenijate palgato\u0303usu ka\u0308rpe"}, {"text_idx": "#000039", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000048", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000049", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000051", "text": "Maria Kallastu uuest singlist: ma pole sellist ku\u0308lge endast varem na\u0308idanud"}, {"text_idx": "#000053", "text": "Galerii: Disainio\u0308o\u0308 lo\u0303petas Oksana Tanditi moeetendus"}, {"text_idx": "#000055", "text": "Valitsus loodab maakonnasiseste bussiliinide tasuliseks muutmisega teenida 3\u20135 miljonit eurot piletitulu"}, {"text_idx": "#000057", "text": "Neljapa\u0308eval ja reedel on Tallinna ku\u0308lje all Muugal suuro\u0303nnetuse o\u0303ppus"}, {"text_idx": "#000058", "text": "Kliimaministeerium plaanib lo\u0303petada hanekahjude hu\u0308vitamise"}, {"text_idx": "#000059", "text": "ERJK ei ole otsustanud, kas SALK-ilt saadud hu\u0308ve pidada keelatud annetuseks"}, {"text_idx": "#000062", "text": "Rahandusministeerium lubab ennetada eurorahade raiskuminekut"}]